Dié courant bergrivier 30 november 2016 (398) by DieCourant - issuu
Skool is uit:
Die matrikulante van die Hoërskool Piketberg het Maandag hul laaste eksamenvraestel van hul skoolloopbane voltooi. Hierdie groep het eers hul skoolskoene aan behoeftiges geskenk, waarna hulle pens en pootjies binne die swembad gespring het. Foto: Alta Nelson
•MOSAÏEKHUIS OP PORTERVILLE OOPGESTEL
Blokkies lok talle
Dit is vir Christelle Griffiths van Porterville lank al nie meer vreemd om haar huis op Porterville vir nuuskierige toeriste oop te maak nie. Hul huis van 30 jaar wat aan die buitekant van hoek tot kant vol mosaïek versier is, kan nie anders as om verbygangers se nuuskierige sy te prikkel nie. Dit is egter die eerste keer wat 'n kunsuitstalling in haar tropiese groen tuin aangebied is waartydens nuuskierige agies die geleentheid kon kry om 'n toer deur haar en haar man se huis te neem. En dít boonop met 'n toergids. Griffiths het nou nog hoendervleis oor die afgelope naweek se Kuns in die Tuin Ekspo. "Ons het oor die 200 voete gehad. Daar is tot besoekers wat vir 'n derde keer teruggekom het. Sy het slegs 'n R10 ingangsfooi betaal sodat sy die mense kon betaal wat vir haar werk. Daar is byna nie 'n muur wat nie met mosaiek-kuns versier is nie, behalwe vir haar een dogter se kamer wat verbode is. "Sy wil graag in een vertrek saligheid hê wanneer sy terug kom huis toe. Dit is vir haar klaar genoeg om in die res van die huis in blokkies van te kyk." Die gogga vir mosaïek het gebyt toe een van haar dogters in std. 8 (Gr. 10) was. "Ek het klippe gevat en ons twee het die televisiekamer se een muur daarmee begin versier vir 'n bietjie ma en dogter-tyd." Vandaar was die koeël deur die kerk. Griffiths hou nie daarvan om ingeperk te word wanneer dit by kuns kom nie. Sy kan nog verf op 'n kleiner skilderdoek. Maar 'n muur of groot spasies is haar kos wanneer dit by kuns kom. Sy het nog altyd kratte gebreekte teëls bekom en gebruik nie sommer die klein en fyner teëltjies nie. Daar is nie eintlik meer plek vir 'n gebreekte stuk teel nie. Nou mosaïek sy maar haar man se
broeke, skerts sy. Van die dorpsmense het haar dalk vreemd aangekyk dat sy haar huis vir die publiek oopstel, maar sou vandag spyt wees indien hulle nie 'n toer geneem het nie, vertel sy. Die kunsuitstalling het bestaan uit haar en twee van haar vriendinne se kunswerke. "Ons werk is veelsydig en het goed gewerk. Griffiths bieg sy kon nie eens 'n stokmannetjie teken nie. "Maar ek het 'n honger in my gehad en net aangehou en aangehou." Die kunsuitstalling kom nádat sy 'n paar
galerye met haar eie kunswerke genader het wat nie in hulle smaak voldoen het nie. Kunstenaars André du Toit en JP Meyer wat agter haar bly, het die idee vorendag gebring om die kunsuitstalling huis toe te bring. Die uistalling is in haar pragtige tuin gehou wat tropies is en nie "lipstick" dra nie. Dit het almal se verwagtinge oortref. So veel so dat sy dit elke ses maande of een keer per jaar oorweeg. "Al kritiek wat ons ontvang het, is dat daar nie worsrolletjies vir die kinders was nie," voeg sy laggend by.
30 November 2016 Regs: 'n Wonderlike voorreg het hierdie ma en dogter te beurt geval toe hulle twee saam die verhoog gedeel het. Stacey Booys het haar onderwysgraad aan KPUT verwerf, terwyl haar dogter Chloe Booys diplomas in Engels en Natuurwetenskap ontvang het. Links: Hierdie leerders het saam 25 diplomas ontvang: agter van links staan Carla Esau-Saldanha Laerskool, Ursula Dietrich - Fraaisig Primêr Knysna, Lee-Etha Goliath- Steynville Sekondêr, Donaley Lesch- Hoërskool Piketberg, Chadwin Carolus- Delft Tegniese Hoërskool. Voor van links staan Darren Erasmus- Goedverwacht Primêr en Anslin Constable- Laerskool Wolseley
Goedverwacht vier akademiese prestasies:
Leerders van Goedverwacht het vanjaar uitsonderlike akademiese prestasies behaal. Inwoners het die leerders van verskillende skole tydens 'n prestige geleentheid vereer, wat die afgelope naweek plaasgevind het. Alle leerders van Goedverwacht wat tydens die 2016 akademiese jaar deur hulle onderskeie skole vereer was, het aan hierdie unieke seremonie deelgeneem. Elzette Dietrich het as gasspreker opgetree, wat oud en jong met haar treffende boodskap oud gemotiveer het. Bo: Leerders wat op tersiêre vlak presteer het was, Eslene Ocks- Onderwysgraad aan KPUT; Stacey Booys- Onderwysgraad aan KPUT en Rayno Cornelius-plater welder aan QCTO. Voor van links staan Richard ErasmusHonneursgraad in onderwys aan KPUT, Aneen Esau- BCom Graad, asook die Golden Key Toekenning aan UWK.
Laat toets jou motor nou gratis Bergrivier Munisipaliteit bied hierdie Desember 'n veiligheidsbewusmakingsprogram aan. Alle vakansiegangers en inwoners kan vandaf 1 Desember by Velddrif en Piketberg se verkeerskantore hul voertuie gratis vir padwaardigheid laat toets. Vir enige navrae, kontak Johan van Lill by 083 272 4126 op Piketrberg of Jerome Pedro by 083 272 4129 op Velddrif.
Raadslid beywer hom met Kersboomwense vir kinders Die 17de Kersfees funksie vir behoeftige kinders in die omgewing van Piketberg, vind vanjaar wéér op die 17de Desember plaas. Die geleentheid poog om dié feesseisoen vir 1200 geïdentifiseerde kinders spesiaal te maak en hulle met kersgeskenke en pakkies vol lekkernye te bederf. Daar word vanjaar 'n beroep op inwoners gedoen om by die projek betrokke te raak en geskenke of lekkerpakkies vir die kinders tussen die ouderdomme van twee en 13 jaar oud te borg. Kinders se name saam met hul wense aan Kersvader, kan op die Kersfeesbome by Boland Superspar en Shoprite gevind word.
Haal die naam af, koop die item, draai die geskenk toe, en plaas dit weer onder die boom. Geskenke, lekkers, skyfies en koeldranke kan ook gekoop word. Hou ook dié kinders se gesiggies ingedagte wanneer jy volgende keer jou huis of waenhuis skoon maak en uitsorteer. Die geleentheid vind vanjaar weer in Rhinopark in Loopstraat op Piketberg plaas. Geskenke kan by Calendula str. No. 23 of by Bergrivier Munisipaliteit afgegee word. Skakel Ray van Rooy by 022 913 6054 of 083 657 9615 vir meer inligting.
Auden droom van gholfroem Hy is dalk net 11 jaar oud, maar sy droom om eendag 'n bekende beroepsgholfspeler te word, klink dalk nie te vergesog nie. Auden Julies (regs), 'n leerling van Laerskool Swartland, het oë behoorlik laat rek, toe hy onlangs sy talent vir die spel tydens die RSAM Malmesbury Meesters-gholftoernooi gewys het. Hy het saam met Piet Basson gelykop geëindig, maar is met die uittelling geklop. Julies het Januarie vanjaar begin gholf speel. Dit is ook in dieslefde jaar waartydens hy reeds sy eerste gholf toernooi gewen het. Die kranige sportman het op sewejarige ouderdom as gholfjoggie vir sy pa Calvin begin optree. Sy liefde vir dié sport het egter al van 'n baie vroeë ouderdom begin toe hy as 'n jonger seuntjie agter sy pa op die gholfbaan aangehardloop het. Sy grootste rolmodel en internasionaal bekroonde gholfspeler is Ricky Fowler van Amerika. Hy kyk graag gholf op die kassie. Rolle het intussen gewissel en vandag tree sy pa as gholfjoggie vir hóm op. Julies vertel hoe
hy altyd vir sy pa en ander gholspelers op die baan bekyk het. Op negejarige ouderdom het hy vir sy pa gesê, hy wil ook speel en besluit om self die stok vas te hou. Sedertdien was daar geen keer aan hom nie. Hy het eers vanjaar teen opponente begin speel nadat hy deur die Boland Gholfklub genader is, waar hy tans in die o. 13-span speel. Julies het reeds sewe gholftoernooie op sy kerfstof, waarvan 'n toernooi op die Theewaterskloof Gholfbaan gewen is. Hy het ook 'n oorwinning in die Swartland Junior Classic met 'n uitstekende 47 Stableford punte gevier en het in tweedeplek in die Glacier Junior Reeks-gholftoernooi in die Paarl geëindig. Julies staan tans agtste op die merietre ranglys vir Boland. Tans kry hy net naweke geleentheid om te oefen wanneer sy pa hom kan na die gholfbaan kan vat. Van sy pa se beste advies aan hom, was om gat vir gat te speel en ook nooit te stress nie,
aangesien dit jou spel negatief kan beïnvloed, vertel hy. Julies is ook deel van die laerskool se o.13 gholfspan. Dit is egter nie al nie. Hy speel ook in die skool se o. 13 B-rugbyspan. Volgens hom sal hy eendag graag wil rugby speel, indien hy nie kan gholf speel nie, maar bieg dat 'n mens baie makliker kan seer kry op die rugbyveld as op die gholfbaan. Daar lê geen meer toernooie vir vanjaar oor nie. Hy sien wel reeds baie uit na wat volgende jaar inhou. Julies het wel nog baie balle om te slaan voordat sy drome kan waar word, maar een ding is versker. Hy kán gholf speel.
Sportuitslae Sports results Gholf Porterville (70) : Enkel-Stableford: B Hauptfleish 36; P Badenhorst 36; R van der Merwe 35; W van der Westhuizen 35; R van der Merwe 32 Malmesbury (72) : Enkel-Stableford: S Conrad 51; A Julies 48; W Beukes 45; F Pennels 43; F Beukes 43; D van Zyl 42; D van den Bergh 42; J Durr 41; J Geldenhuys 41 Moorreesburg (72) : Houespel : A Theron 62; H de Kock 62, M Carr 63; S Fourie 65; B Smit 67; A Kriel 68; J Nieuwoudt 69, P Joubert 69 Darling (72) : Enkel Stableford: J Duckitt 40; F Johnson 38, G Duckitt 37; J Engelbrecht 35; B Kirsten 35; G Steyn 35 Malmesbury Krieketklub MKK1- Malmesbury t Piketberg : Malmesbury 96 (Devon Smith 29; Paul Diedrich 3/15; Ducan April 3/25) Piketberg 97/6 (Paul Diedrich 28; Lorenzo Ockhuis 27, Divann Robertson 2/20) Piketberg wen met 4 paaltjies. MKK2 - Paarl Oos t Malmesbury : Malmesbury 76 (Wayling September 6/19) Paarl-Oos 77/3 (Werner Erasmus 59; Divann Robertson 2/20) Paarl-Oos wen met 7 paaltjies Piketberg Krieket Piketberg t Kraaifontein. Piketberg 91 (Paul Diedrich 52; Errin Ewerts 3/11, Urlan Adams 2/0) Kraaifontein 95/3 (Helvin Manuel 43, Paul Diedrich 2/12) Kraaifontein wen met 7 paaltjies
Piketberg Krieketklub het Saterdag op Moorreesburg teen die span van Malmesbury te staan gekom. Piketberg het as oorwinnaars uit die stryd getree en met 'n oorwinning van vier paaltjies geseëvier. Ducan April van Piketberg stuur 'n bal akkuraat op die paaltjies af. Foto: Ghida Visser
Die Malmesbury Fietsryklub het Saterdag die hul jaarlikse "Malmesbury 2 Sea" aangepak en voltooi oor sowat 100km. Die groep het op Malmesbury weggespring, op Spekulasie-plaas gaan kuier, by Darling Cellars 'n draai gemaak en by Darling Brew middagete geniet. Hierna het hulle die finale trek tot die kus aangepak.